

# **ANUNȚ**

# **privind organizarea concursului de recrutare pentru ocuparea unui post aferent funcţiei publice de execuție vacante de consilier , clasa I, grad profesional principal în cadrul Compartimentului Schimbări Climatice- Direcția Generală Evaluare Impact, Controlul Poluării și Schimbări Climatice**

# **24.02.2025, ora 1000 - proba scrisă**

**Descrierea** **funcţiei publice vacante:** consilier, clasa I, grad profesional principal

**Nivelul posturilor:** execuție

Clasa: I

**Identificarea postului:** 1 post (ID 612128)

**Probele stabilite pentru concurs:**

 - probă suplimentară IT;

 - probă limbi străine-lb. engleză;

- probă scrisă;

- interviu;

**Data, ora și locul desfășurării probei suplimentare IT:** 21.02.2025, ora 10:00 la Ministerul Mediului, Apelor și Pădurilor, Bld. Libertății nr. 12, sector 5, București

**Data, ora și locul desfășurării probei suplimentare de limbi străine ( lb. engleză)**: 21.02.2025, ora 12:00 la la Ministerul Mediului, Apelor și Pădurilor, Bld. Libertății nr. 12, sector 5, București;

**Data, ora și locul desfășurării probei scrise**: 24.02.2025, ora 10:00 la Ministerul Mediului, Apelor și Pădurilor,Bld. Libertății nr. 12, sector 5, București

**Perioada de depunere a dosarelor 23.01.2025 - 11.02.2025, inclusiv.**

**Condiții** pentru **ocuparea postului**

Studii de specialitate: Studii universitare de licenţă absolvite cu diplomă de licenţă sau echivalentă în unul dintre domeniile fundamentale: Ştiinţe sociale (Domeniul fundamental)

Vechime minimă în specialitatea studiilor 5 ani

Durată timp de muncă: 8h/zi, respectiv 40h/saptamână

**Cunoștințe teoretice în domeniul tehnologiei informației (necesitate și nivel de cunoaștere)**

-Cunoştinţe Operare, Concepte de bază ale tehnologiei informaţiei, nivel de baza, se dovedeşte în cadrul probei suplimentare;

**Limbi străine (necesitate și nivel de cunoaștere):**

* Limba Engleza, nivel de baza, se dovedeşte în cadrul probei suplimentare

**Bibliografie și tematică**

1. Constituția României, republicată

 cu tematica Constituția României, republicată;

1. Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare

 cu tematica Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare;

1. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare

 cu tematica Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare;

1. Partea I, titlul I şi titlul II ale părții a II- a, titlul I al părții a IV- a, titlul I şi II ale părţii a VI- a din Ordonanța de urgență a Guvernului nr. 57/2019, cu modificările și completările ulterioare

 cu tematica Partea I, titlul I şi titlul II ale părții a II- a, titlul I al părții a IV- a, titlul I şi II ale părţii a VI- a din Ordonanța de urgență a Guvernului nr. 57/2019, cu modificările și completările ulterioare;

1. Legea nr. 57/2017 pentru ratificarea Acordului de la Paris

 cu tematica Reglementări privind Acordul de la Paris;

1. Hotărârea Guvernului nr. 1215/2023 privind Strategia pe termen lung a României pentru reducerea emisiilor de gaze cu efect de seră- România Neutră în 2050- sectiunea Reducerea totală a emisiilor de GES și îmbunătățirea absorbțiilor

 cu tematica Reglementări privind Strategia pe termen lung a României pentru reducerea emisiilor de gaze cu efect de seră;

1. Regulamentul (UE) nr. 1999/2018 al Parlamentului European și al Consiliului din privind guvernanța uniunii energetice și a acțiunilor climatice, cu modificările și completările ulterioare

 cu tematica Reglementări privind guvernanța uniunii energetice și a acțiunilor climatice;

1. Hotărârea Guvernului nr. 780/2006 privind schema de comercializare a certificatelor de emisii de gaze cu efect de seră, cu modificările și completările ulterioare

 cu tematica Reglementări privind schema de comercializare a certificatelor de emisii de gaze cu efect de seră;

1. Regulamentul (UE) 2018/842 al Parlamentului European și al Consiliului privind reducerea anuală obligatorie a emisiilor de gaze cu efect de seră de către statele membre în perioada 2021- 2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris și de modificare a Regulamentului (UE) nr. 525/2013, cu modificările și completările ulterioare

 cu tematica Reglementări privind reducerea anuală obligatorie a emisiilor de gaze cu efect de seră de către statele membre în perioada 2021- 2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris și de modificare a Regulamentului (UE) nr. 525/2013;

1. Regulamentul (UE) 2018/841 al Parlamentului European și al Consiliului din 30 mai 2018 cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE, cu modificările și completările ulterioare

 cu tematica Reglementări privind includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030;

1. Hotărârea Guvernului nr.43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare

 cu tematica Funcțiile exercitate de Ministerul Mediului, Apelor şi Pădurilor, în condiţiile legii, în domeniile proprii de competență, atribuțiile cu caracter general îndeplinite de Ministerului Mediului, Apelor și Pădurilor, atribuțiile îndeplinite de Ministerului Mediului, Apelor şi Pădurilor în exercitarea funcțiilor sale, unitățile aflate în subordinea, sub autoritatea și în coordonarea Ministerul Mediului, Apelor și Pădurilor, organismele care funcționează pe lângă Ministerul Mediului, Apelor și Pădurilor, conducerea Ministerului Mediului, Apelor și Pădurilor.

**Atribuţii stabilite în fişa postului:**

1. Asigură fundamentarea și elaborarea/implementarea actelor normative în domeniul schimbărilor climatice, în acord cu politica Uniunii Europene și acordurile bilaterale de cooperare;
2. Asigură elaborarea actelor normative necesare implementării la nivel național a actelor legislative aferente Cadrului european Energie-Climă 2030;
3. Asigură elaborarea cadrului legislativ necesar dezvoltării unui sistem național privind proiecțiile emisiilor de gaze cu efect de seră, în acord cu prevederile europene și internaționale în domeniu;
4. Asigură administrarea prin Agenția Națională pentru Protecția Mediului a sistemului național pentru estimarea nivelului emisiilor antropice de gaze cu efect de seră rezultate din surse sau din reținerea prin sechestrare a dioxidului de carbon, reglementate prin UNFCCC, Protocolul de la Kyoto și Acordul de la Paris;
5. Asigură implementarea Regulamentului (UE) 2018/842 privind reducerea anuală obligatorie a emisiilor de gaze cu efect de seră de către statele membre în perioada 2021-2030;
6. Asigură activități de coordonare a implementării la nivel național a HG privind definirea obligațiilor de administrare a subdomeniului Folosința Terenurilor, Schimbarea Folosinței Terenurilor și Silvicultura (LULUCF), parte a domeniului Schimbări Climatice;
7. Asigură completarea și actualizarea informațiilor din capitolul ”Schimbări Climatice” din Raportul anual privind starea factorilor de mediu;
8. Propune studii și cercetări în domeniul schimbărilor climatice, asigurând promovarea și elaborarea acestora, precum și utilizarea rezultatele asociate;
9. Asigură activități de secretariat pentru desfășurarea procedurilor de achiziție publică a unor studii necesare activității de elaborare a legislației sau rapoarte în domeniul climei, în conformitate cu prevederile legislației în vigoare;
10. Colaborează cu celelalte compartimente din cadrul autorității publice centrale pentru protecția mediului și cu alte autorități publice, în probleme de interes comun specifice domeniului;
11. Asigură colaborarea și schimbul de informații cu Agenția Națională pentru Protecția Mediului, agențiile județene pentru protecția mediului, autoritățile administrației publice centrale și locale și alte autorități publice, în vederea punerii în aplicare a strategiilor, politicilor și legislației specifice domeniului schimbărilor climatice;
12. Analizează, gestionează și soluționează în mod adecvat solicitările care se referă la activitatea din domeniul schimbărilor climatice pe domeniul său de competență;
13. Participă la activitățile Secretariatului tehnic al Comisiei Naționale privind Schimbările Climatice, constituită prin Hotărârea Guvernului nr. 1026/2014 pentru reorganizarea Comisiei Naționale privind Schimbările Climatice;
14. Participă la elaborarea Raportării anuale privind stadiul implementării și dezvoltării sistemului de control intern/managerial (SCIM) la nivelul direcției;
15. Administrează registratura electronică corespunzător regulilor de funcționare a acesteia, cu privire la lucrările pe care le are în administrare;
16. Asigură activități de secretariat în cadrul Compartimentului Schimbări Climatice, privind circuitul documentelor;
17. Respectă prevederile din ROF și ROI al MMAP;
18. Respectă prevederile din Normele de Tehnica Securității Muncii și pe cele asociate Prevenirii și Stingerii Incendiilor la locul de muncă;
19. Răspunde de cunoașterea, însușirea și respectarea prevederilor legale în vigoare cu privire la acțiunile și activitățile specifice postului pe care îl ocupă;
20. Asigură protecția informațiilor, care, potrivit dispozițiilor legale, sunt confidențiale; Păstrează secretul de stat, secretul de serviciu, precum și confidențialitatea în legătură cu faptele, informațiile sau documentele de care ia cunoștință în exercitarea funcției publice, în condițiile legii, cu excepția informațiilor de interes public;
21. Respectă regimul juridic al conflictului de interese și al incompatibilităților și prezintă în condițiile legii, declarația de avere și de interese;
22. Îndeplinește alte sarcini și atribuții din domeniul său de calificare și competență stabilite de conducătorii ierarhici.

**Conţinutul dosarului de concurs**

Dosarul de concurs conţine, în mod obligatoriu:

* a) formularul de înscriere prevăzut în Anexa nr. 1;
* b) copia cărţii de identitate;
* c) copia actului doveditor emis de autorităţile competente, în cazul în care a intervenit schimbarea numelui consemnat în certificatul de naştere;
* d) copia carnetului de muncă şi/sau a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor necesare pentru ocuparea postului deţinut, potrivit prevederilor din prezentul cod, după caz;
* e) copii ale diplomelor de studii sau echivalente, certificatelor şi altor documente care atestă efectuarea unor specializări şi perfecţionări sau deţinerea unor competenţe specifice, după caz;

f) copia adeverinţei care atestă starea de sănătate corespunzătoare, eliberată cu cel mult 6 luni anterior demarării etapei de selecţie de către medicul de familie al candidatului, şi a avizului psihologic eliberat pe baza unei evaluări psihologice organizate prin intermediul unităţilor specializate acreditate în condiţiile legii, valabil potrivit prevederilor legale;

Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii;

* g) cazierul judiciar;
* h) declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică;
* i) declaraţia pe propria răspundere, prin completarea rubricii corespunzătoare din formularul de înscriere, privind faptul că, în ultimii 3 ani, persoana nu a fost destituită sau nu i-a încetat contractual individual de muncă pentru motive disciplinare.
* Cazierul judiciar poate fi înlocuit cu o declaraţie pe propria răspundere prin completarea rubricii corespunzătoare din formularul de înscriere. În acest caz, candidatul declarat admis la proba de verificare a eligibilităţii şi care nu a solicitat expres la înscrierea la concurs preluarea informaţiilor direct de la autoritatea sau instituţia publică competentă are obligaţia să completeze dosarul de concurs pe tot parcursul desfăşurării etapei de selecţie, dar nu mai târziu de data şi ora organizării interviului, sub sancţiunea neemiterii actului administrativ de numire în funcţia publică. În situaţia în care, la înscrierea la concurs, candidatul solicită expres preluarea informaţiilor direct de la autoritatea sau instituţia publică competentă, extrasul de pe cazierul judiciar se solicită potrivit legii şi procedurii aprobate la nivel instituţional.
* Conform dispozițiilor art. VII alin. (15) din OUG nr. 121/2023 coroborate cu cele ale art. 38 alin. (7) din Anexa 10 la OUG nr. 57/2019, cu modificările și completările ulterioare, modelul orientativ al adeverinţei eliberate de angajator pentru perioada lucrată care atestă vechimea în muncă şi în specialitatea studiilor este prevăzut în Anexa nr. 2;

 **PUBLICAT ÎN DATA DE 23.01.2025**

După verificarea de către comisia de concurs a eligibilității candidaților în etapa de selecție a dosarelor, se va afişa pe site și la locul desfășurării concursului lista cu candidaţii care întrunesc condiţiile de participare la proba suplimentară IT și la proba suplimentară de limbi străine (lb. Engleză) , respectiv proba scrisă a concursului.

Pentru susținerea probei suplimentare de competențe în domeniul tehnologiei informației – nivel de bază, candidații vor fi prezenți în data de 21.02.2025 începând cu ora 9:45 la sediul Ministerului Mediului, Apelor și Pădurilor, intrarea B, bld. Libertății, Nr. 12, Sector 5, București cu actul de identitate (C.I.).

Pentru susținerea probei suplimentare de limbi străine – nivel de bază, candidații vor fi prezenți în data de 21.02.2025 începând cu ora 11:45 la sediul Ministerului Mediului, Apelor și Pădurilor, intrarea B, bld. Libertății, Nr. 12, Sector 5, București cu actul de identitate (C.I.).

În vederea participării la proba scrisă, candidaţii admişi la selecţia dosarelor, respectiv la proba suplimentară de competențe în domeniul tehnologiei informației și la proba suplimentară de limbi străine ( lb. Engleză), vor fi prezenţi în data de 24.02.2025 începând cu ora 9.45 la sediul Ministerului Mediului, Apelor și Pădurilor, intrarea B , bld. Libertății, Nr. 12, Sector 5, București cu actul de identitate (C.I.).

Informaţii suplimentare privind concursul pot fi obţinute la telefon 021/408.95.65 de la doamna ȘERBAN Elena, consilier în cadrul Serviciului Gestionare Resurse Umane care va asigura secretariatul concursului, e-mail: elena.serban@mmediu.ro.

**Condițiile de ocupare a unei funcții publice potrivit art. 465 din Codul administrativ**

a) are cetăţenia română şi domiciliul în România;

b) cunoaşte limba română, scris şi vorbit;

c) are vârsta de minimum 18 ani împliniţi;

d) are capacitate deplină de exerciţiu;

e) este apt din punct de vedere medical şi psihologic să exercite o funcţie publică. Atestarea stării de sănătate se face pe bază de examen medical de specialitate, de către medicul de familie, respectiv pe bază de evaluare psihologică organizată prin intermediul unităţilor specializate acreditate în condiţiile legii;

f) îndeplineşte condiţiile de studii şi vechime în specialitate prevăzute de lege pentru ocuparea funcţiei publice, conform informațiilor de mai sus din anunț;

g) nu a fost condamnată pentru săvârşirea unei infracţiuni contra umanităţii, contra statului sau contra autorităţii, infracţiuni de corupţie sau de serviciu, infracţiuni care împiedică înfăptuirea justiţiei, infracţiuni de fals ori a unei infracţiuni săvârşite cu intenţie care ar face- o incompatibilă cu exercitarea funcţiei publice, cu excepţia situaţiei în care a intervenit reabilitarea, amnistia post- condamnatorie sau dezincriminarea faptei;

h) nu le- a fost interzis dreptul de a ocupa o funcţie publică sau de a exercita profesia ori activitatea în executarea căreia a săvârşit fapta, prin hotărâre judecătorească definitivă, în condiţiile legii;

i) nu a fost destituită dintr- o funcţie publică sau nu i- a încetat contractul individual de muncă pentru motive disciplinare în ultimii 3 ani;

j) nu a fost lucrător al Securităţii sau colaborator al acesteia, în condiţiile prevăzute de legislaţia

specifică;

**Modalitatea de înscriere la concurs**

Potrivit dispozițiilor art. VII alin. (17) din OUG nr. 121/2023, dosarul de concurs se poate depune personal de către candidat, se poate transmite prin intermediul unui serviciu de curierat sau se poate transmite în format electronic, la adresa de e- mail indicată de autoritatea sau instituţia publică în anunţul de concurs. Dosarelor de concurs transmise de candidaţi la adresa de e- mail indicată de autoritatea sau instituţia publică în anunţul de concurs după terminarea programului de lucru al autorităţii sau instituţiei publice, dar în perioada de depunere a dosarelor de concurs, li se atribuie număr de înregistrare în ziua lucrătoare următoare, iar dosarul de concurs este considerat ca fiind depus în termen.

Documentele care constituie dosarul de concurs se depun în copie, cu obligaţia candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfăşurării probei interviului, sub sancţiunea neemiterii actului administrativ de numire în funcţia publică în cazul promovării concursului.

Secretar